ISIGIDIMI SAMAXOSA, AUGUST 1, 1881.

5

INTLANGANISO YO TITSHALA E BURNSHILL.

JULY 13th.

Ivulwe intlanganiso ngo 7 ngokuhlwa ngomtandazo ngu Rev. Wm, Philip, we Kaffir Institution Graham’s Town. Engafikanga nje u Mr. J. Shaw, i President, i Vice-President u Mr. J. Tengo-Jabavu wabe sesihlalweni.

1. IYURE ZOKUBANJWA KWE ZIKOLO.

U MR. Gawler, i Secretary, ute kuko into emxakileyo, u Mkangeli Zikolo uti isikolo masingene ngo 9, sipume intlanzane ngo 11, ngemiso, ze sipindele ngo 2 sipume 4, ukujika kwe langa, kuba esiti ngolu hlobo lokusingenisa ngo 9 sipume ngo 1, kubanga ukuba angabi nakuzi kangela kakuhle nakamsinya izikolo. Into ke ekatazayo kulento itetwa ngu Mkangeli Zikolo yeyokuba abantwana, kwi zikolo zaba mnyama abangeze beza kwesamva isikolo. Ukuba i Rulumente ibingati imane ibalungisela idinara abantwana kwakufupi nesi kolo into enjalo ibingake ilingwe.

U Mr. S. Makapela, ute lomteto we yure waka watiwa bandlakanya nakuye, kodwa wati umongameli ongumfundisi make enze kuhle woke abuye eve ku Dr. Dale, selokoko akazange abuye eve nto ngendawo leyo.

U Mr. Tengo-Jabavu, i Vice-President, ute kwi ndawo abekuyo e Someaset East, wafika isikolo besingeniswa nge yure ezi ati u Mr. Howe-Ely, u Mkangeli Zikolo makubanjwe zona, kodwa yena, eqele ukuba isikolo sibanjwe kanye ngo 9 ukuya ku 1, akavumanga, kude noko kwemangaye. Ngalo lonke ixesha zizalisiwe iyure ze Rulumente ezine, akaboni yena ukuba kuko imposiso.

Emva kwengxoxo etile kuvunyelwene ukuba azinge lunge iyure zo Mkangeli Zikolo.

U Mr. Tengo-Jabavu, ute lemvo yentlanganiso mayitunyelwe ku Mongameli Mfundo, u Dr. Dale, nge ncwadi etobekileyo, nokuba incwadi leyo maze ibalwe ngu Mr. J. W. Gawler no Mr. C. Hlawe.— Kuvunyelwene.

1. IMPATO YO TITSHALA NGABA FUNDISI.

Omnye kumalungu entlanganiso uxele into eyamhlelayo ngokuti apatwe nkosi mbini, Ute kuko izinto ezinje ngozi *slates* nozi *pencils* ezazifuneka esikuleni sake, wabikela umfundisi, walile ukumkolisa ngesi. celo sake. Kamsinya ufikile u Mkangeli Zikolo, wagqoshonqa wahamb’ apa ngenxa yokungabiko kwazo zona ezizinto. Ixelile i Titshala leyo imbangi, wabuzwa umfundisi, sinosizi ukuti, ukanyele wabeta koma. Ilungu eliyingenisileyo lenteto lite bekungenziwa ntonina ukuze ezizinto zinqandwe.

U Rev. Mr. Philip, ubonisile ukuba kunqabile ukuba intlanganiso le ingenza nto kwindawo enje, kuba Umteto we Parlamente umise ukuba ezinye i Titshala zibe pantsi kwaba fundisi; enye into asibonke abafundisi abazipete ngolu hlobo i Titshala ezipantsi kwabo.

U Mr. Tengo-Jabavu, uvumelene no Rev. Mr. Philip kuyo yonke inteto yake, walatisa wati ingxoxo yonke yemfundo isaza kukangelwa yi Rulumente. Kuko inteto yamadoda awaye nyulelwe ukupicota isimo semfundo, noko kubonakala ukuba eyaba mnyana ayinikwanga so kakulu. Intlanganiso yabafundisi bamahlelo onke ebise King Wm’s Town icele ku Rulumente ukuba ike ibuye ikangelwe indawo yaba ntsundu, watsho wati bekunganjanina ukuba le ntlanganiso yenze isicelo esikwanjalo ze kubeko amadodana nawa ntsundu aviwayo kule ndawo yemfundo yonke yaba mnyama.

Ivumelene intlanganiso ukuba zeke kulindwe impendulo ye Rulumente kwisi celo sentlanganiso yabafundisi ebesesiti ibise Qonce.

1. APO INTLANGANISO ZOBA KONA.

Ingxoxo enkulu ibeko pezu kwe ntandazo ka Mr. Gawler etandazela u Mr. J. Shaw ngokungabiko kwake ngenxa yokungapili nenkatazo ezimhleleyo. U Mongameli Ntlanganiso ucela ukuba intlanganiso ziye e Fort Beaufort ukuze abeko. Isininzi sentlanganiso asiyi vumanga lonto, kude kwati ekugqibeleni kwavunyelwana ngokuti maze ibese Mgqakwebe wakwa Sambula ze isondezelwe o Titshala abangakulo mandla. Pakati kwesituba sale ntlanganiso nezayo eyoba ngo January u Mr. Gawler i Secretary woba ebalelana no Mr. Shaw ngendawo yokungabi nakufikelela kwake nento emayenziwe xa izinto zimi njalo.

1. IMALI ZE NTSAPO.

U Mr. Makapela, ubonise ukungapumi kwe mali ye Titshala kubantu abane ntsapo ehamba izikolo. Kwindawo ezinje imali ye Ti tshala ebanjwe ngabantu ide yafikelela kwi £9, nakwi £10, kwaku gqitywe kwe dlulileyo intlanganiso, kweliti i Titshala mazimangale kwi mantyi, ze isigqibo sixelwe ku Dr. Dale.

U Mr. Nebuchan Macwela, ute ukumangala ematyaleni akunge ncede luto, kungacita izikolo. Ngokwake uti bekunga njanina imali yabantwana yamkelwe ngaba fundisi.

U Mr. Makapela, ute yaka yenziwa lonto kwesabo isitili, kwatiwa imali mayibatalwe kumfundisi, akazange abambe ne dobilityi. Ingaselisamkelwa ngo Titshala kunaba fnndisi.

U Rev. Mr. Philip, ute bekunga njanina zite zanikwa amakwenkwana ate nqi ezikuleni ukuba ahambe engena kwindlu nganye, eyamkela.

U Mr. Tengo-Jabavu, utakazele, wati, njengokuba umgwebi okohlakeleyo wabe engenakuvumela ukuqekezwa intloko ngu mhlolokazi, koba njalo nakubantu bakowetu abangavumiyo ukubatala oko bakubamba i Titshala.

Ipumile intlanganiso ngo 12 ebusuku ngenxa yobude bengxoxo.

JULY 14.

Ihlangene ngo 11 emini intlanganiso yavulwa ngomtandazo ngu Rev. Wm. Philip, u Mr. Tengo-Jabavu ese sihlalweni.

1. UKUNGENISWA KWABA NGEZIZO I TITSHALA.

U Mr. Makapela, ute ngokwake ukwazi bekungazange kubeko salelo sokuba bangangeni abangezizo i Titshala.

U Mr. Nebuchan Macwela, ute kuko inteto ekwaku vunyelwene ngayo ukuba bangangeniswa abangezizo i Titshala.

U Mr. Gawler, ucazile ukuba kwavunyelwana ngenye inteto eyati bangangena kodwa bangabi nawo amalungelo atile.

U Mr. Xiniwe, (obengeniswe kade) ute makuvunyelwane ngale nteto “Bonke abantsundu abacubekileyo bavulelwe ituba lokungena kulentlanganiso xa bavunyelwe yi *Committee* (babini batatu abanyulwe yintlanganiso ukuba bakangele, ukuba, abantu abanjalo banezimilo ezingabanga ukuba bafanele ukungena na.

Ibiko nenteto abete no Mr. Gawler makuvunyelwane ngayo ebikwafana nale ka Mr. Xiniwe, noko ibingeko kuyo indawo yokuba lamalungu afuna ukungena abekwe pambi kwe *Committee.* Kuvunyelwene ngeka Mr. Xiniwe inteto.

Emva kwe ngxoxo etile ngemali ebatalwa ngama lungu, nasemva kwe nteto etile ezivumelene ngayo i Titshala yokuba zibakutaze abantu bakowazo ukuba batandane nokufunda, ivalwe ngomtandazo ngu Rev. Mr. Philip intlanganiso. Zemka ukumka komhla i Titshala.

EZASE MAMPONDWENI

Kuninzi ezikuvayo indlebe zetu ngokwehlayo kulo mandla we pesheya kwe Nciba; noko konke kubekiselele ezi mfazweni. Sidiniwe zindaba ezivela ema Mpondweni nabati bavela kona, sikatazeke kanye saku beka emapepeni sifumane kusitiwa “Luxolo ! Luxolo!” kanti ngokwetu bamnyama kulapo kangeko luxolo. Datyana luvela kulatna cala silufumana encwadini evela e Mtata. Solubeka pambi kwe mpumlo zamawetu, ukuze eve oko siti kuyinyaniso okuvela kwelase ma Mpondweni kubalwa linene, umbalelani we *Representative* ipepa lakwa *Komani:—*

Eko onke amare emfazwe nezituso, kuqala kusitiwa ngama Mpondo, ze ngoku kutiwe ngaba Tembu, ndicinga,” utsbo lombali, “ukuba ndixela inyaniso xa nditi, uxolo, kulo mandla, yinto ekoyo ; ndicinga kanjako ukuba bonke abalapa badibene ekuvuyeleni ukufika koxolo, kuba sesidinwe mu yimfazwe. Ndiyazi ukuba nakwaba mnyama kukwanjalo; ama Mpondo acwayite kakulu ukuva ngoxolo, nakuba iyinto eninzi ebitetwa kusitiwa ayapitizela, kodwa noko bekubangwa luloyiko lokoyika u Rulumente kunge ngakuba ebefuna lifile. Uyakuba seluke weva, ndingatandabuzi, ukuba kuke kwatiwa ama Mpondo angxamele ukubulala zonke i Mantyi, ezobako ekubekweni kwe litye le gumbi le “Kilner Institution.”—-(I Kilner Institution sikolo esakelwa amadodana e New Bunting—sikolwa—Mhleli *Sigidimi)—*ukuba zobako. Kwada kwatiwa, sekusaziwa ukuba yotinina ukuhla yonke lento. Kuko konke oku andibanga nakukolwa ukuba lonto yinyaniso; ndiyile ke ekubekweni kwelitye ndiyavuya ukuti lomsebenzi wahambiseka kakuhle; kwakuko ama Ngesi amayela kuma shumi amabini, nanye i Mantye eyake yavelisa ne mpumlo. I Mantyi enkulu yetu, ebekekileyo u Major Elliott, kwakulindelwe ukaba nguye oya kupata indawo epambili kumsebenzi lowo, yayingeyiyo leyo noko intando yake. Esi sikolo sakiwa ngexabiso elikuma waka matatu namane, eloxabiso umfundisi u Mr. Morris uqinisele ukuba ama Mpondo olikupa ngapandle kwenkatazo—selide yati inkosi kumzi ngamnye maze kupume inkomo ene wonga. Andina ntandabuzo, ukuba oku ikuteteyo kwenziwe, yobako lo mali.

Aze umbali lo ahambise nge ndatyana zempilo nezokwakiwa kwe tyalike ngama Wesile ase Mtata nentwana ezi ncinane ezinjalo esiti noko azinamsebenzi kuba fundi betu.